Diari Oficial de la Generalitat Valenciana


Sumari del DOGV 9547, del 06-03-2023 (2023/2098)

Anunci de 16 de febrer de 2023, pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada FV la Vila Joiosa, a situar al terme municipal de la Vila Joiosa. Expedient ATALFE/2023/2/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9547

Data del DOGV
:   06-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2098


Data del document
:   16-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci de 16 de febrer de 2023, pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada FV la Vila Joiosa, a situar al terme municipal de la Vila Joiosa. Expedient ATALFE/2023/2/03. [2023/2098]  
  
  
Als efectes previstos en:  
- El Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
- La Llei 24/2013, de 26 de desembre, del sector elèctric.  
- La Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
- La Llei 3/2014, d'11 de juliol, de vies pecuàries de la Comunitat Valenciana.  
- La Llei 43/2003, de 21 de novembre, de forests.  
- La Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic.  
- La Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, de la instal·lació elèctrica que s'indica.  
Peticionari Imar Desarrollos, SL, CIF I26526816, i amb domicili social al carrer del Puente Alberca, núm. 8, baix 4, 30764 Lorca.  
Tipus de central elèctrica: central fotovoltaica denominada FV la Vila Joiosa, amb potència màxima total dels mòduls fotovoltaics: 5.915 kW, potència nominal de l'inversor: 4.905 kW i capacitat d'accés concedida: 4,5 MW, es limitarà de fàbrica la potència dels inversors, 24 inversors de 215 kW a 200 kW, perquè no supere la potència que consta en la garantia i es limitarà amb PPC, perquè no supere la capacitat d'accés concedida.  
Emplaçament: terme municipal de la Vila Joiosa (Alacant).  
Planta generadora: parcel·la 5, 8 i 33, del polígon 6, del terme municipal de la Vila Joiosa (Alacant).  
Emplaçament infraestructura d'evacuació: 8, del polígon 6, del terme municipal de la Vila Joiosa (Alacant).  
Emplaçament Centre Seccionament i línia que passa a titularitat d'i-DE: parcel·la 8, del polígon 6, del terme municipal de la Vila Joiosa (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines, de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte planta i infraestructura d'evacuació: Projecte d'instal·lació solar fotovoltaica FV la Vila Joiosa, de 4,905 MW (potència instal·lada) mitjançant estructura fixa.  
- Projecte de nou centre de seccionament de tipus independent de maniobra exterior per a planta solar fotovoltaica FV la Vila Joiosa, situada en la parcel·la 8, polígon 6, la Vila Joiosa / Villajoyosa (Alacant).  
- Projecte d'una línia mixta aereosubterrània a 20 kV, d'entrada i eixida al nou centre de seccionament FV la Vila Joiosa, des de suport a instal·lar de pas a/s en la «línia 71 - El Charco de 20 kV de l'ST Benidorm» en la parcel·la 8, polígon 6, la Vila Joiosa / Villajoyosa (Alacant).  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Plec de prevenció de riscos forestals.  
- Pla de desmantellament i restitució del terreny i entorn afectat.  
  
- Separates dirigides a:  
• Ajuntament de la Vila Joiosa  
• Conselleria d'Agricultura, Desenvolupament Rural, Emergència Climàtica i Transició Ecològica  
• Comunitat de Regants del Canal Baix de l'Algar  
• Ministeri de Transports, Mobilitat i Agenda Urbana. Direcció General de Carreteres. Unitat de Carreteres d'Alacant  
• Confederació Hidrogràfica del Xúquer  
• i-DE Xarxes Elèctriques Intel·ligents  
• Depuració d'Aigües del Mediterrani  
Pressupost: 2.324.064,36 €  
Característiques principals:  
Instal·lació fotovoltaica de 5.915 kW de potència en mòduls fotovoltaics situada al municipi de la Vila Joiosa, província d'Alacant, la qual ocupa una superfície tancada de 6,0623 hectàrees. Els mòduls generen corrent continu a 1.500 V que es transforma a corrent altern i eleva a 20 kV, el qual s'evacua mitjançant circuits enterrats fins al centre de seccionament, del qual partiran dues línies subterrànies que seran el nou suport a instal·lar de pas a/s en la «línia 71-El Charco, de 20 kV de l'ST Benidorm», en el tram comprés entre els suports número 871031 (5515453) i 871029 (5556467), amb codi d'identificador únic 6518886.  
- Central fotovoltaica de 9.696 mòduls de 610 W cadascun, connectats en 404 sèries de 24 mòduls, sobre estructures fixes metàl·liques.  
- Tensió de la central de 0,8 / 20 kV.  
- Potència nominal de l'inversor: 4.905 kW; 1 inversor de 105 kW; i 24 inversors de 215 kW, que es limitaran de fàbrica a 200 kW, perquè no supere la potència que consta en la garantia i es limitarà amb PPC, perquè no supere la capacitat d'accés concedida.  
-Potència màxima total dels mòduls fotovoltaics (pic): 5.915 kWp (en condicions estàndard).  
- Capacitat d'accés concedida: 4,5 MW.  
- Potència que consta en la garantia econòmica: 4.905 kW  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l'esmentada llei.  
  
Per la qual cosa es fa públic perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, núm. 29, CP 03113 Alacant, així com dirigir a l'esmentat servei territorial totes les al·legacions que es consideren oportunes en el termini de quinze (15) dies hàbils, comptats a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint l'enllaç següent https://www.gva.es/es/inicio/procedimientos'id\_proc=15414&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 16 de febrer de 2023.- La cap del Servei Territorial d'Indústria, Energia i Mines d'Alacant: Rosa M. Aragonés Pomares.